
Valsts ieņēmumu dienesta rīkotā
Atklāta konkursa

2025.gada 19.martā

Valsts ieņēmumu dienesta (turpmāk – VID) ar 2024. gada 11.janvāra rīkojumu Nr.9/f izveidotā iepirkumu komisija (turpmāk – Komisija) ir saņēmusi un izskatījusi ieinteresētā piegādātāja jautājumu par atklāta konkursa “Dzelzceļa kravu kontroles rentgena iekārtas piegāde muitas kontroles punktā „Zilupe””, iepirkuma identifikācijas Nr. FM VID 2024/241/CCEI (turpmāk – Konkurss), nolikumu un vienlaikus ar atbilžu sniegšanu jautājumu iesniedzējam ievieto šo informāciju Elektronisko iepirkumu sistēmā attiecīgā iepirkuma sadaļā.

1. Jautājums 	
“Nolikuma 3.3.4. apakšpunktā norādīta sekojoša prasība:

	3.3.4. Pretendentam iepriekšējo 5 (piecu) gadu laikā (2021., 2022., 2023., 2024. un 2025. gadā līdz piedāvājuma iesniegšanas brīdim) ir pieredze vismaz 1 (vienas)  dzelzceļa kravu kontroles rentgena iekārtas piegādē, uzstādīšanā un garantijas uzturēšanā.


	Lai apliecinātu atbilstību Konkursa nolikuma 3.3.4. apakšpunktā izvirzītajai prasībai, pretendents norāda informāciju, aizpildot Konkursa nolikuma 3. tabulu.
Pretendentam jāiesniedz vismaz 1 (viena) atsauksme par tabulā norādīto piegādi pēdējo 5 (piecu) gadu (2021., 2022., 2023., 2024. un 2025. gadā līdz piedāvājuma iesniegšanas brīdim).
[bookmark: _Hlk123049584]Pretendents atbilstību 3.3.4. apakšpunktā noteiktās prasības izpildi var apliecināt arī, iesniedzot preces nodošanas – pieņemšanas aktu vai rēķinu – pavadzīmi vai citus dokumentus, kuri apliecina pieredzes prasības izpildi.
Ja piedāvājumu iesniedz personālsabiedrība vai piegādātāju apvienība, prasība jāizpilda vismaz vienam personālsabiedrības vai personu apvienības dalībniekiem, uz kura tehniskajām un profesionālajām spējām pretendents balstās.



Lūdzam skaidrot:
a. Vai minētā punkta izpildei pretendents var iesniegt atsevišķus apliecinājumus par pieredzi (1) dzelzceļa kravu kontroles rentgena iekārtas piegādē un atsevišķu apliecinājumu (2) dzelzceļa kravu kontroles rentgena iekārtas uzstādīšanā un garantijas uzturēšanā, ja šī pieredze attiecas uz dažādām dzelzceļa kravu kontroles rentgena iekārtām?”

1. Atbilde
Komisija paskaidro, ka lai apliecinātu Nolikuma 3.3.4. apakšpunktā noteiktās prasības izpildi  pretendents var iesniegt atsevišķus apliecinājumus par dzelzceļa kravu kontroles rentgena iekārtas piegādi un atsevišķu apliecinājumu dzelzceļa kravu kontroles rentgena iekārtas uzstādīšanā un garantijas uzturēšanā.

2. Jautājums 
“Vai pretendents var balstīties uz piesaistīto apakšuzņēmēju, lai apliecinātu tā atbilstību minētajam punktam, ja piesaistītais apakšuzņēmējs nodrošina attiecīgās prasības izpildi iepirkuma līgumā?”

2. Atbilde
Komisija norāda, ka Publisko iepirkuma likums (turpmāk-PIL) paredz, ka pretendents var balstīties uz apakšuzņēmēja pieredzi, vienlaicīgi izpildot nosacījumu, ka tam jāpiedalās līguma izpildē.
PIL 46.panta 4.punkts
 “Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.”

